આપણા દેશમાં જાતીય-વંશીય હિંસા નવીનતા કે શરમ ગણાતી નથી ત્યારે આ સ્ટિંગ ઓપરેશનનો ઘટસ્ફોટ અનેક રીતે અનોખો છે. ઉગ્ર સ્થિતિમાં બે જૂથો સામસામે આવી જાય એ સ્થિતિ અને આયોજનપૂર્વક ધોરણસરની લશ્કરી તાલીમ સાથે સામૂહિક નરસંહાર કરવામાં આવે તે સ્થિતિ વચ્ચેનો ફરક આ ઓપરેશનથી બહાર આવે છે. આઝાદીના છ-છ દાયકા પછી દેશે અનેક પ્રગતિ તો કરી છે, પણ માણસમાત્રને આદર હજી સાર્થક કરી શકાયો નથી, કેમ કે આવી વંશીય-જાતીય હિંસાનું મૂળ જાતિવાદમાં રહેલું છે.